 Muuse Daahir Yuusuf oo ka waramayay sida ay wax u dhaceen, waxa uu yidhi Waxyaabaha ay warbaahinta gaar ahaana website-yadu ay qoreen iyo waxa halkan xarunta ka dhacay way kala duwan yihiin, nin ka mid ah shaqaalaha shirkadda ayay dawladu ka shakiday, ka dibna xalay habeen hore ayaa gurigiisa loogu dhacay waana laga soo xidhay ka dibna xarunta CID-da ayaana lagu xidhay, anaguna markii uu manta shalay soo shaqo tegi waayay ee uu iman wsaayay xafiiskii aanu raadinay ka dibna waxaa uu naga hayay furihii khasnadda, markaa waxaanu raadsanay sidii aanu furaha uga soo qaadan lahayn, waxaanu isla afgaranay madaxda CID-da iyo masuuliyiinta ciidamadda RRU-da ka dibna waanu soo kaxaynay oo halkan xarunta shirkadda ayaa la keenay si aanu furahayaga uga qaadanay oo aanu hantida uu noo hayay ugala wareegno, dawladuna sidaas ayay noo baadhay, oo ay xarunta dhexe ee shirkada noogu keeneen ninkii ay ka shakiyeen ee maxbuuska ahaa, oo shaqaalahayaga ka mid ahaa. 